Kabardi ANSV
Kabardi Autonoomne Nõukogude Sotsialistlik Vabariik (lühendnimi Kabardi ANSV; kabardi-tšerkessi keeles Къэбэрдей АССР; vene keeles Кабардинская Автономная Советская Социалистическая республика) oli autonoomne nõukogude sotsialistlik vabariik Vene NFSV koosseisus. Kabardi ANSV moodustati Kabardi-Balkaaria ANSV asemel pärast seda, kui Stalin 1944. aastal terve balkaari rahva Siberisse küüditas. Küüditamise põhjuseks oli ametlikult balkaaride koostöö Saksa okupantidega. Balkaaridel lubati naasta oma kodumaale 1957. aastal, mil taasloodi Kabardi-Balkaaria ANSV.